=== Sociale forhold ===
Sverige ligger ifølge [[Human Development Index]] på syvendepladsen i verden målt på [[levestandard]] med indeksværdien 0,916 (af 1,0).<ref name=hdi2 /><ref name=hdi /> Også på andre målinger ligger Sveriges velfærd højt. Ligheden i indkomst er blandt de højeste i verden med en [[Gini-koefficient]] på 23 per 2005,<ref name=ciagini /> og fattigdomsniveauet i landet er et af de allerlaveste i verden, uanset om man ser på absolutte eller relative tal. Der har dog siden omkring år 2000 været tendenser til både øget indkomstulighed og fattigdom, og en opgørelse fra 2008 fra [[Tjänstemännens centralorganisation]] viste, at hver tredje arbejdsløs ikke var medlem af en [[arbejdsløshedskasse]] og var dermed blot garanteret en indkomst svarende til [[eksistensminimum]].<ref name=tco /> År 2015 var 71 procent af arbejdsstyrken medlem af en arbejdsløshedskasse.<ref>Anders Kjellberg och Christian Lyhne Ibsen [https://lup.lub.lu.se/search/ws/files/21682547/Kjellberg_og_Ibsen_2016_ur_Due_og_Madsen.pdf "Attacks on union organizing: Reversible and irreversible changes to the Ghent-systems in Sweden and Denmark"], i Trine Pernille Larsen och Anna Ilsøe (eds.)(2016) ''Den Danske Model set udefra - komparative perspektiver på dansk arbejdsmarkedsregulering'', Københann: Jurist- og Økonomforbundets Forlag, side 287</ref>
Politik Organisationer